EHTY:n neuvoa-antavan komitean päätöslauselma tutkimusyhteistyön tulevaisuudesta hiili- ja teräsaloilla (hyväksytty yksimielisesti 336. kokouksessa 20. kesäkuuta 1997)



Virallinen lehti nro C 220 , 19/07/1997 s. 0012 - 0014



EHTY:n NEUVOA-ANTAVAN KOMITEAN PÄÄTÖSLAUSELMA TUTKIMUSYHTEISTYÖN TULEVAISUUDESTA HIILI- JA TERÄSALOILLA (hyväksytty yksimielisesti 336. kokouksessa 20. kesäkuuta 1997) (97/C 220/05) (ETA:n kannalta merkityksellinen teksti) 1. Yleistä EHTY:n NEUVOA-ANTAVA KOMITEA, joka 1.1. ottaa huomioon Euroopan unionin neuvoston päätelmät Euroopan hiili- ja teräsyhteisön perustamissopimuksen tiettyjen osa-alueiden asteittaisesta yhdentämisestä Euroopan yhteisön perustamissopimukseen (phasing-in) (1) 1.2. on tutustunut seuraaviin viiteasiakirjoihin: 1.2.1. tilintarkastustuomioistuimen vuosikertomus EHTY:n toiminnasta (varainhoitovuosi 1995) (2) 1.2.2. Euroopan parlamentin mietintö esityksestä EHTY:n toimintatalousarvioksi vuodeksi 1997 (esittelijä: Jean-Antoine Giansily) (3) 1.2.3. Euroopan parlamentin mietintö komission tiedonannosta neuvostolle ja Euroopan parlamentille aiheesta "Yhteisön terästeollisuuden rakenneuudistuksen aloittaminen" (esittelijä: Gérard Caudron) (4) 1.2.4. Euroopan parlamentin mietintö EHTY:n toimien sisällyttämisestä Euroopan yhteisön talousarvioon (esittelijä: Joan Colóm i Naval) (5) 1.2.5. ehdotus Euroopan parlamentin ja neuvoston päätökseksi tutkimusta, teknologista kehittämistä ja esittelyä koskevasta Euroopan yhteisön viidennestä puiteohjelmasta (1998-2002) (6) 1.3. muistuttaa aiemmista EHTY:n perustamissopimuksen päättymistä koskevista kannanotoistaan, erityisesti 28 päivänä kesäkuuta 1995 hyväksytyistä muistiosta EHTY:n perustamissopimuksen päättymiseen vuonna 2002 liittyvistä näkökohdista (7) ja päätöslauselmasta EHTY:n sosiaalisesta tutkimuksesta (8) sekä 10 päivänä lokakuuta 1996 hyväksytystä muistiosta sosiaalisista näkökohdista (9). 2. Perustelut NEUVOA-ANTAVA KOMITEA KATSOO, ETTÄ 2.1. EHTY:n tutkimusyhteistyössä teknisillä ja sosiaalisilla aloilla on päästy hyviin tuloksiin. 2.1.1. EHTY:n tutkimustyö on ensimmäisenä esimerkkinä Euroopan tason tutkimustoiminnasta edistänyt hiili- ja teräsalojen teknologista ja sosiaalista kehitystä, laajan eurooppalaisten asiantuntijoiden verkoston luomista sekä yhteistyölle ja tiedon ja kokemuksen vaihdolle suotuisan ilmapiirin luomista. 2.1.2. Itsenäisten elinten suorittamat tutkimukset ovat osoittaneet, että EHTY:n teknisellä tutkimuksella on ollut merkittäviä, mitattavissa olevia vaikutuksia kokonaiskustannusten rajoittamiseen ja että sosiaalinen tutkimus on edistänyt merkittävästi työolojen parantamista, minkä osoittavat muun muassa kyseisten alojen työtapaturmia ja ammattitauteja koskevat tutkimukset ja tilastot (10) (11) (12). 2.1.3. EHTY:n tutkimusyhteistyö on ainutlaatuinen esimerkki sovelletusta poikkitieteellisestä tutkimuksesta, johon sisältyy tavoitteet parantaa työterveyttä ja -turvallisuutta sekä tuotantotoiminnan yhteensoveltuvuutta ympäristönsuojelun kanssa. Sen avulla on voitu kerätä tietoja ja tuloksia, joilla on ollut suuri merkitys Euroopan sosiaalisiin kysymyksiin. 2.1.4. EHTY:n perustamissopimuksen määräykset mahdollistavat kilpailukykyiselle taloudelle välttämättömien perusteknologioiden tukemisen. Erityisesti hiili- ja terästeollisuuden osalta on ilmeistä, että korkean kehityksen tason saavuttanut Euroopan teollisuus ei kykene säilyttämään kilpailukykyään ilman, että sen välttämätön perusta turvataan innovatiivisella ja tulevaisuuteen suuntautuneella teknisellä tutkimuksella. 2.2. EHTY:n tutkimusyhteistyön toiminta on täysin viidennen puiteohjelman periaatteiden mukaista. Tämä käy ilmi myös kyseisen tutkimuksen perinteisistä tunnusmerkeistä: - kokenut ja toimintakykyinen eurooppalainen asiantuntijoiden yhteistyöverkko - tutkimusten monikansallisen luonteen aikaansaama merkittävä eurooppalainen lisäarvo - merkittävä vaikutus EHTY:n eri alojen sekä käyttäjäalojen kilpailukvyvylle - markkinoista sekä teollisuuden ja sen työntekijöiden tarpeista lähtevät hankkeet - riittävä joustavuus, jotta voidaan nopeasti sopeutua ympäristön muutoksiin ja uusien tarpeiden esiintuloon - tulosten kattava ja nopea jakelu. 2.3. Tutkimusyhteistyön korkean teknisen ja sosiaalisen tason säilyttäminen on välttämätöntä seuraavista syistä: 2.3.1. EHTY:n teollisuusalat ovat joutuneet kilpailukykyä, kustannusten supistamista, tuotteiden laatua, ympäristönsuojelua ja tarvetta vallata uusia markkinoita koskevien uusien haasteiden eteen, ja siksi ne tarvitsevat edelleen tehokkaan sovelletun teknisen tutkimuksen antamaa tukea, josta myös käyttäjäalat hyötyvät. Uusien tuotteiden kehittämisen lisäksi hiili- ja terästeollisuuden on tarjottava asiakkailleen näiden tarpeet täyttäviä järjestelmiä ja ratkaisuja. 2.3.2. EHTY:n teollisuusalojen sosiaalista tutkimusta koskevat tarpeet liittyvät edelleen erityisesti työterveyteen, -turvallisuuteen ja -ergonomiaan sekä fyysisiin työoloihin. Näihin aloihin on vaikuttanut ja vaikuttaa myös tulevaisuudessa uusien tuotantoteknologioiden ja työn uudelleenorganisointitapojen käyttöönotto, tarve parantaa tuottavuutta ja selviytyä jatkuvista rakenneuudistuksista sekä ikärakenteen merkittävistä muutoksista. 3. Kannanotot TÄMÄN VUOKSI EHTY:n NEUVOA-ANTAVA KOMITEA 3.1. toivoo Euroopan komissiolta yhteistä vastausta teknistä ja sosiaalista tutkimusyhteistyötä käsitteleviin pyyntöihin, jotka neuvoa-antava komitea ilmaisi kesäkuussa 1995 ja lokakuussa 1996 tekemissään muistioissa 3.2. toteaa tyytyväisenä, että viidettä puiteohjelmaa koskevan päätösehdotuksen mukaan tuettavaan yleisteknologioiden tutkimus- ja kehitystyöhön sisältyy uusien materiaalien ja tuotantoteknologioiden kehittäminen hiili- ja teräsalalla sekä fossiilisten polttoaineiden tuotanto ja käyttöteknologia 3.3. vaatii, että hiili- ja terästeollisuudelle tärkeät sosiaaliset näkökohdat otetaan huomioon viidennen puiteohjelman neljännessä toimessa (tutkijoiden koulutuksen ja liikkuvuuden rohkaiseminen) 3.4. painottaa riittävien keinojen merkitystä hiili- ja terästeollisuuden aloja sekä niiden työntekijöitä hyödyttävän tutkimusyhteistyön säilyttämisessä nykyisellä tasolla. Tällaisia keinoja ovat: - paremmat mahdollisuudet päästä mukaan yleisiin puiteohjelmiin sekä - EHTY:n talousarviosta saatava riittävä rahoitus vuoteen 2002 asti, ja vuoden 2002 jälkeen EHTY:n tutkimusrahaston muodossa oleva vararahasto. Neuvoa-antava komitea on jatkuvasti ollut sitä mieltä, että nämä varat on käytettävä ensisijaisesti yritysten ja niiden työntekijöiden hyväksi, koska nämä ovat vuodesta 1952 lähtien mahdollistaneet rahaston muodostamisen maksamalla siitä olennaisen osan. 3.5. pitää tässä yhteydessä tervetulleena Eurooppa-neuvoston Amsterdamissa 16 päivänä kesäkuuta 1997 hyväksymää päätöslauselmaa kasvusta ja työllisyydestä. Eurooppa-neuvosto kehottaa päätöslauselmassa komissiota tekemään sopivia ehdotuksia varmistaakseen, että vuonna 2002 tapahtuvan EHTY:n perustamissopimuksen päättymisen jälkeen jäljellä olevien rahastojen tulot käytetään hiili- ja terästeollisuuden alojen tutkimusrahastoon. EHTY:n neuvoa-antava komitea haluaa tässä yhteydessä korostaa, että komitean käsityksen mukaan tällä rahastolla taataan EHTY:n merkittäväksi osoittautuneen tutkimustoiminnan taloudellinen tulevaisuus 3.6. korostaa hiili- ja teräsalojen tutkimusyhteistyön yhteisen hallinnon etuja päällekkäisten toimien välttämisessä ja yhteisvaikutusten edistämisessä huolimatta siitä, liitetäänkö hallinto puiteohjelmaan vai onko se ohjelman ulkopuolella 3.7. suosittelee, että myös EHTY:n perustamissopimuksen päätyttyä yhteisessä hallinnossa hyödynnetään EHTY:n verkostoja ja elimiä (teräsalan tutkimus- ja kehityskomitea SERDEC, hiilialan tutkimuskomitea CRC sekä tekniset toimeenpanokomiteat) poikkitieteellisellä lähestymistavalla siten, että hiili- ja terästeollisuuden alat, niiden työntekijät ja käyttöalat ovat riittävästi edustettuina 3.8. korostaa, että Amsterdamissa kokoontuneen Eurooppa-neuvoston päätöksellä perustettavan tutkimusrahaston toiminnan on oltava Euroopan unionin viranomaisten ja EHTY:n alojen edustajien yhteisen valvonnan alaista 3.9. vaatii, että olemassa olevien elinten välille luodaan tarvittavat yhteydet, varsinkin kaivosteollisuuden ja muun kaivannaistoiminnan turvallisuuden ja terveellisyyden pysyvän neuvottelukunnan sekä hiili- ja terästeollisuuden työolojen yhdenmukaistamista käsittelevien sekakomiteoiden kanssa 3.10. vaatti, että sekä puiteohjelmaan liitettyä että ohjelman ulkopuolista tutkimusyhteistyötä varten taataan (teknisiä ja sosiaalisia) tuloksia koskeva tiedonvaihtojärjestelmä, johon kuuluvat myös käyttäjäalat. (1) Päätelmät 20.4.1991 ja 24.11.1992. (2) EYVL N:o C 377, 13.12.1996, s. 5. (3) EP 219.047. (4) EP 214.031. (5) EP A4-0302/96. (6) KOM(97) 142 lopull. (7) EYVL N:o C 206, 11.8.1995, s. 7. (8) EYVL N:o C 206, 11.8.1995, s. 7. (9) EYVL N:o C 334, 8.11.1996, s. 3. (10) "Assesment and evaluation of direct financial returns on ECSC research programmes" (EHTY:n tutkimusohjelmien taloudellisten vaikutusten arviointi), kesäkuu 1994, Trentinin laatima mietintö. (11) "Evaluation of the ECSC Coal Research Programme" (EHTY:n tutkimusohjelman arviointi), syyskuu 1996, Smith Vincent & Co. ja Geoffrey Walton Practice. (12) "ECSC Social Research" (EHTY:n sosiaalinen tutkimus), 1996, Enrico Gibellieri et al.